Salah Altayed, Sudaniż ta' 24 sena intbagħat sitt xhur ħabs wara li nqabad jipprova jaħrab minn Malta waqt li kien mistoħbi taħt trailer li kien tiela fuq il-Catamaran kmieni dalgħodu. L-ispettur Lara Butters mis-sezzjoni tal-immigrazzjoni qalet li Salah instab jistaħba mdendel ma' qiegħ trailer li kien fi triqtu lejn Sqallija għall-ħabta tal-5.00 a.m. L-akkużat li huwa residenti fiċ-ċentru miftuħ ta' Ħal Far wieġeb ħati għall-akkuża li pprova jaħrab minn Malta mingħajr passaport u ntbagħat sitt xhur ħabs. Il-Maġistrat Yana Micallef Stafrace appellat lid-direttur tal-faċilità korrettiva ta' Kordin biex tingħata l-għajnuna medika u psikoloġika li kif meħtieġ.